laion/Wikipedia-Exotic huggingface dataset:
Konvergents (bioloogia)

Konvergents on erineva evolutsioonilise päritoluga organismide mõnede tunnuste üksteisest sõltumatu sarnastumine, mis on tavaliselt seotud kohastumisega ühesugustele keskkonnatingimustele või ökoloogilise nišiga. Konvergentsi vastand on divergents. Austraalia kukkurhunt, kes väliselt sarnaneb dingoga, on DNA andmetel lähedamalt suguluses hoopis känguruga. Kuigi kukkurhundi ja dingo lähim ühine esivanem elas 160 miljonit aastat tagasi juuraajastul, muutusid nende kolju- ja kehakujud sarnaseks, sest mõlemad liigid olid sarnases keskkonnas hõlvanud sarnase ökoloogilise niši. Mõlemad liigid toitusid värskest lihast ning arendasid välja sarnase jahipidamisviisi, mistõttu konvergentse evolutsiooni tagajärjel nägi kukkurhunt lõpuks välja nagu kukruga dingo. Divergents Parallelism Vikarism "Thylacine DNA reveals weakness – and kinship with the kangaroo." The Guardian 11. detsember 2017.
Lagundajad

Lagundajad ehk destruendid ehk redutsendid on surnud organismide koostisaineid, orgaanilisi ühendeid lagundavad heterotroofsed organismid (bakterid, seened, selgrootud loomad). Peale surnud organismide võivad destruendid lagundada ka veel elusolevate organismide koostisaineid, sest neil puudub kõrgem närvisüsteem selleks, et vahet teha elus ja surnud organismil. Sellised lagundajad on näiteks seenhaigused, seened, kes võivad elada elava inimese jalgadel, varvaste vahel. Seega seal, kus on lagundaja jaoks sobivad tingimused, ta ka tegutseb. Lagundamine toimub ensüümide toimel. Lagundajate osa bioloogilises aineringes on elu kui tervikliku, jätkusuutliku süsteemi jaoks fundamentaalse, hädavajaliku tähtsusega. Ilma nende tegevuseta ei saaks eluslooduses, biosfääris eksisteerida dünaamilist, ökoloogilist tasakaalu. bioloogiline lagunemine saprogeen saprotroof varis ökosüsteem
Omnivoor

Omnivoor (ladina sõnast omnivorus 'kõikeõgiv') ehk eurüfaag ehk polüfaag ehk kõigetoiduline ehk kõigesööja on segatoiduline loom, kes toitub nii taimedest kui ka loomadest. Omnivoorsetest loomadest rääkides peetakse tavaliselt silmas loomaliiki, näiteks siga. Inimene on omnivoorne liik vaatamata sellele, et mõned isendid söövad ainult taimset toitu (taimetoitlane) ja mõned loomset päritolu toitu (karnivoor). Üldiselt söövad inimesed võrreldes teiste primaatidega rohkem loomse päritoluga toitu. Herbivoor Karnivoor
Adeniin

Adeniin ehk 6-aminopuriin on lämmastikalus (puriinalus), üks neljast tähtsamast nukleiinalusest nii DNA kui ka RNA koosseisus. See on heterotsükliline ühend, puriini derivaat, millel on 6. positsioonis aminorühm. Aine nimetus orgaaniliste ühendite süstemaatilises nomenklatuuris on 9H-puriin-6-amiin. Adeniini molekulivalem on C5H5N5. Adeniini nukleosiidid on desoksüadenosiin (DNA-s) ja adenosiin (RNA-s). Adeniin moodustab aluspaari DNA-s tümiini ja RNA-s uratsiiliga. Tema molaarmass on 135,13 g/mol ja sulamispunkt on 360–365 °C. Adeniin moodustab mitu tautomeeri, mis võivad kiiresti üksteiseks muutuda ja mida peetakse tihti samaväärseteks. Puriini metabolism hõlmab adeniini ja guaniini sünteesimist. Mõlemad sünteesitakse nukleotiidist, mille nimetus on inosiinmonofosfaat (IMP). IMP-d sünteesivad ribosoomid keeruka mitmeastmelise protsessi abil, kasutades glütsiini, glutamiini ja asparagiinhappe molekulide aatomeid. Pagaripärm sünteesib P-ribosüül-PP molekuli adeniiniks 7 vaheastet sisaldava protsessi abil. Adeniin esineb nii DNA ja RNA kui ka bioloogiliselt aktiivsete ja makroergiliste molekulide (AMP, ADP, ATP) koosseisus. Adeniin on üks kahest puriini nukleiinalusest (teine on guaniin), mida kasutatakse nukleiinhapete nukleotiidide sünteesimisel. Vastavalt komplementaarsusprintsiibile seondub adeniin DNA koosseisus tümiiniga kahe vesiniksideme abil, et aidata stabiliseerida nukleiinhappestruktuure. Valkude sünteesiks kasutatava RNA koosseisus seondub adeniin uratsiiliga. Kui adenosiin on seotud riboosiga, siis moodustab ta nukleosiidi adenosiin, aga kui ta on seotud desoksüriboosiga, siis desoksüadenosiini. Temast sünteesitakse adenosiintrifosfaati (ATP), nukleotiidi, milles ühele adenosiini molekulile on lisatud kolm fosfaatrühma PO4-. ATP-d kasutatakse rakkude metabolismis keemilise energia peamise säilitamise ja edastamise vahendina. Vanasti nimetati adeniini vahel B4-vitamiiniks. Seda ei peeta enam korrektseks, adeniini ei peeta enam B-rühma vitamiinide hulka kuuluvaks. Kuid kaks B-vitamiinide hulka kuuluvat ainet, niatsiin ja riboflaviin, reageerivad adeniiniga, moodustades vastavalt nikotiinamiidadeniindinukleotiidi (NAD) ja flaviinadeniindinukleotiidi (FAD). Üks esimesi teadlasi, kes uuris adeniini, oli Hermann Emil Fischer. Adenosiin
Yūshō

Yūshō (jaapani 優勝) on turniirivõit sumo mis tahes liigas. Yūshōga kaasneb tavaliselt tõus ühe võrra kõrgemasse liigasse või kõrgeimas makuuchi-liigas kõrgem positsioon.
Tartu lennujaam

Tartu lennujaam (Ülenurme lennuväli); IATA: TAY, ICAO: EETU) asub Tartu linnast 10 km lõuna pool Kambja vallas, omanik on AS Tallinna Lennujaam Lennujaama lennuväljal on üks asfaltkattega rada pikkusega 1800 m ja laiusega 31 m (sobib kuni 75-tonniste lennukite vastuvõtuks) suunaga 08/26 (kursid 80° ja 260°). Lennujaama lähedalt läheb mööda Tallinna–Tartu–Võru–Luhamaa maantee (E263). 1946. aastal rajatud Ülenurme lennuväli avati 15. mail meditsiinilennuväljana. Asfaltkattega rada valmis 1975. aastal ja uus reisiterminal avati 14. augustil 1981. 7. juulil 2000 avas ELK lennuliini Tartust Helsingisse. Sügisel 2008 pikendati maandumisrada 1799 meetrini. 10. detsembril 2009 avati renoveeritud reisiterminal. Ülenurme lennuväljal maandus esimest korda Estonian Airi Boeing 737–500 (ES-ABH). Lennupeod "Tartu Taevas" 16.-17. juuni 2001, 15.-16. juuni 2002, 14.-15. juuni 2003 ja 19.-20. august 2006. "Tartu Taevas 2003" lendas esimest korda Estonian Airi Fokker 50 (ES-AFM). 9. mail 2001 maandus Tartu lennuväljal Malta riigipea Guido de Marco eralennuk. 2. ja 6. juunil 2001 maandus esimest korda Tartu lennuväljal neljamootoriline transpordilennuk C-130. 20. juunil 2001 maandus Tartu lennuväljal budismi usujuhi dalai-laama Tenzin Gyatso eralennuk. 6. novembril 2001 maandus esimest korda Tartu lennuväljal BAe 146-100 Statesman (omanik Suurbritannia troonipärija prints Charlesi). 29. mail 2024. aastal Eestis riigivisiidil viibinud Soome president Alexander Stubb ja abikaasa Suzanne Innes-Stubbi ning kaaskonnaga lahkusid Soome kaitseväe helikopteriga Eestist Ülenurme lennuväljalt kohe peale ürituse lõppu. Kohalikud liinid lennukiga An-2: Tartu-Jõhvi-Narva-Leningrad Tartu-Põltsamaa-Tallinn Tartu-Tallinn Tartu-Viljandi-Pärnu-Kihnu-Pärnu-Kingissepa-Kärdla Tartu-Viljandi-Pärnu-Ruhnu-Pärnu-Kingissepa Tartu-Piirissaare Tartu-Valga Tartu-Võru Tartu-Põltsamaa-Jõhvi Tartu-Pärnu-Kingissepa Tartu-Viljandi-Pärnu-Kingissepa Tartu-Viljandi-Pärnu-Kingissepa-Kärdla Kaugliinid lennukiga Jak-40: Tartu-Kiiev-Simferopol (1981–1989) Tartu-Moskva (1978–1989) Tartu-Leningrad (1978–1989) Tartu-Pihkva Tartu-Minsk-Odessa (1982–1983) Üle 90% lennujaama lennuväljal toimuvatest lendudest moodustavad Eesti Lennuakadeemia õppelennud. Peale lisatud talvine 2023/2024 Raadi sõjaväelennuväli Koduleht Rein Raudvere. Tartu saab taas püsilennuühenduse Maaleht.ee, 2. juuli 2009
Honolulu

Honolulu on linn USA-s, Hawaii osariigi pealinn. Asub O'ahu saare lõunarannikul. Honolulu koduleht
Denver

Denver on linn ja maakond Ameerika Ühendriikides, Colorado osariigi pealinn ja suurim linn. Linn paikneb Kõrgtasandiku lääneservas Kaljumäestiku Front Range'i mäeahelikust idas. Elanike arv on 2020. aasta rahvaloenduse seisuga 715 522. Aastal 2010 oli elanikke 600 158. Denver on üks kõige kiiremini kasvavaid suurlinnu USA-s. See on suurim linn 900 km raadiuses ning Phoenixi järel suuruselt teine linn mägiosariikides. USA-s on see rahvaarvult 19. kohal. 1858. aasta suvel rajasid kullakaevurid toonase Kansase territooriumil Pike's Peaki kullapalaviku ajal Lõuna-Platte'i jõe äärde Montana City, millest arenes välja Denveri linn. Algselt oli Denver osa Arapahoe maakonnast, kuid alates 1902. aastast on Denver konsolideeritud linn-maakond. Linn on saanud nime Kansase territooriumi kuberneri James W. Denveri järgi. Linna hüüdnimi on Mile High City, kuna selle ametlik kõrgus merepinnast on täpselt üks miil (1609 meetrit). Denveris tegutsevad Denveri Ülikool (asutatud 1864), University of Colorado Denver (1912), mille üks linnak asub Auroras, ja Metropolitan State University of Denver (1965). Denver on üks kümnest linnast USA-s, millel on meeskond Põhja-Ameerika viies suurimas profiliigas. Linnas tegutsevad ameerika jalgpalliklubi Denver Broncos, korvpallklubi Denver Nuggets, pesapalliklubi Colorado Rockies, jäähokiklubi Colorado Avalanche ja jalgpalliklubi Colorado Rapids. https://data.census.gov/cedsci/table?q=United%20States&tid=DECENNIALPL2020.P1, vaadatud 21.09.2021. 2020 United States Census, vaadatud 1.01.2022. Denveri koduleht
Topeka

Topeka on linn USA-s Shawnee maakonnas, Kansase osariigi keskus. 2020 United States Census, vaadatud 1.01.2022.  Topeka – pildid, videod ja helifailid Wikimedia Commonsis
Pattaya

Pattaya on linn Tais Chon Buri provintsis, tuntud turismipiirkond. Tänav Pattayas https://www.pattaya.go.th/ประวัติเมืองพัทยา/ https://web.archive.org/web/20190614102009/http://stat.bora.dopa.go.th/stat/statnew/statTDD/ Tai spetsialistid: Pattaya liivarand kaob viie aasta jooksul. Postimees 01.02.2011.
Giza

Giza on Kairo eeslinn Egiptuses Niiluse vasakul kaldal. Väga tuntud on Giza püramiidid, Chephreni sfinks ja Giza platoo.
Panaji

Panaji on linn Indias, Goa osariigi keskus.
Ristsiire

Ristsiire ehk krossingover (homoloogiline rekombinatsioon) on protsess, mille käigus toimub homoloogiliste kromosoomide põimumine, mille jooksul nad vahetavad võrdsetes kogustes pärilikkusainet. Homoloogiline rekombinatsioon
Soolikarohi (perekond)

Soolikarohi (Tanacetum) on taimede perekond korvõieliste sugukonnast. Soolikarohu perekonda kuulub umbes 188 liiki, mille peamine levila on põhjapoolkeral. Tanacetum vulgare – harilik soolikarohi Tanacetum parthenium – lõhnav neitsikummel Tanacetum abrotanifolium Tanacetum achilleifolium – vene soolikarohi Tanacetum argenteum Tanacetum atkinsonii Tanacetum balsamita – palsam-neitsikummel Tanacetum bipinnatum Tanacetum camphoratum Tanacetum cinerariifolium – dalmaatsia neitsikummel Tanacetum coccineum – roosa neitsikummel Tanacetum corymbosum – kännasjas neitsikummel Tanacetum densum Tanacetum ferulaceum Tanacetum haradjanii – süüria neitsikummel Tanacetum huronense Tanacetum macrophyllum – suureleheline neitsikummel Tanacetum microphyllum Tanacetum parthenifolium Tanacetum parthenium – lõhnav neitsikummel Tanacetum poteriifolium Tanacetum praeteritium Tanacetum ptarmiciflorum – kanaari neitsikummel Tanacetum balsamita Tanacetum camphoratum Tanacetum cinerariifolium Tanacetum coccineum Tanacetum corymbosum Tanacetum densum Tanacetum ferulaceum Tanacetum haradjanii Tanacetum huronense Tanacetum macrophyllum Tanacetum niveum Tanacetum parthenium Tanacetum ptarmiciflorum Tanacetum siculum Tanacetum vulgare http://www.tropicos.org/NamePage.aspx?nameid=40009910&tab=subordinatetaxa Index Nominum Genericorum Kasutatud 06.09.2011
Sajakroonine meenemünt (2004)

Eesti sajakroonine meenemünt lasti 2004. aastal käibele, et jäädvustada Eesti sportlaste saavutusi läbi aegade. See on valmistatud puhtast kullast. Kollektsionääridele mõeldud meenemündi maksimumtiraaž on 5000 tk, see lasti käibele 1. juulil 2004. Münti müüdi Eesti Panga muuseumis. Iga münt on plastkapslis, mis omakorda on spetsiaalses karbis, ning iga mündiga käib kaasas sertifikaat, millel on mündi number. Algselt oli ühe mündi hind 1985 krooni, hiljem (alates 2007. aastast?) 2500 krooni. Tiraaž müüdi läbi 2007. aasta juuni alguseks. Mündi on verminud Leedu Rahapaja (Mint of Lithuania) prooflike-kvaliteediga. Tiit Jürna kujundatud kuldne münt kaalub 7,776 grammi, läbimõõt on 2,2 sentimeetrit ning selle serv on rihveldatud. Mündi esiküljel on Eesti suur riigivapp, mille kohal on sõnad "EESTI VABARIIK" ja all on vermimise aasta "2004". Mündi tagaküljel on Eesti Olümpiakomitee logo ja nimiväärtus "100 krooni", mille ümber ringiratast on 19 Eesti olümpiavõitja nimed: Tiit Sokk, Mait Riisman, Viljar Loor, Jaak Uudmäe, Ivar Stukolkin, Andrus Veerpalu, Erki Nool, Erika Salumäe, Svetlana Tširkova, Ants Antson, Johannes Kotkas, Aavo Pikkuus, Jaan Talts, Jüri Tarmak, Osvald Käpp, Eduard Pütsep, Alfred Neuland, Kristjan Palusalu, Voldemar Väli. Iga mündiga käib kaasas sertifikaat, mille ühel küljel on mündi spetsifikatsioon ja teisel küljel Eesti Panga presidendi Vahur Krafti pühendus eesti ja inglise keeles. Pühenduse eestikeelne tekst on järgmine: Selle puhtast kullast vermitud mündiga, mille reversil on ära toodud 19 Eesti olümpiavõitja nimed ning Eesti Olümpiakomitee logo, soovib Eesti Pank jäädvustada Eesti sportlaste saavutusi olümpiamängudel läbi aegade. Hõbedast meenemüntidega on Eesti Pank olümpialiikumist kui inimkonna õilsate mõtete ja tunnete väljendust ära märkinud 1992. ja 1996. aastal. Eesti Vabariigi meenemündid Olümpiamündid Eesti kroon RTL, 26.05.2004, 66, 1106 Eesti Panga presidendi määrus meenemündi käibelelaskmiseks
Zielona Góra

Zielona Góra (saksa keeles Grünberg in Schlesien) on maakonnaõigustega linn Lääne-Poolas Lubuszi vojevoodkonnas. Koos Sulechówi ja Nowa Sóli linnaga moodustab nn Lubuszi kolmiklinna – Trójmiasto Lubuskie. Linnaõigused sai 1323. aastal. Kuni 1945. aastani kuulus Saksamaa koosseisu. Saksa rahvusest elanikud, kes polnud põgenenud, deporteeriti Saksamaale. Zielona Góra on tuntud kui Poola veinipealinn. Mungad tootsid seal veini juba aastal 1250. Zielona Góra koduleht Zielona Góra e-kaart
Lõunarist

Lõunarist (ladina Crux) on ristikujuline lõunataeva tähtkuju. See on tänapäeva 88 tähtkujust kõige väiksem – selle suurus on vaid 68 ruutkraadi ehk 0,165% öötaevast. See on kergesti äratuntav, sest kõigi nelja peamise tähe näiv tähesuurus on suurem kui +2,8. Lõunaristi tähtesid Acrux (Alfa Crucis) ja Gacrux (Gamma Crucis) on kasutatud navigatsioonis lõunasuuna näitajatena. Lõunaristi stiliseeritud kujutist on kasutatud mitme riigi lipul, näiteks Brasiilia lipul, Austraalia lipul, Samoa lipul ja Paapua Uus-Guinea lipul, aga ka Mercosuri lipul. "Crux Constellation". Constellation Guide. Vaadatud 6. juuli 2018. "Exploring the Famous Southern Cross Constellation". Space.com. Vaadatud 6. juuli 2018.
Kärbes (tähtkuju)

Kärbes (ladina Musca, lühend Mus) on lõunataeva tähtkuju. Selle pindala on 138 ruutkraadi, millega see on 88 tänapäeva tähtkuju seas 77. kohal. Tähtkuju moodustasid Pieter Dirkszoon Keyser ja Frederick de Houtman aastate 1595 ja 1597 vahel. Kärbses asub planetaarne udukogu NGC 5189. "Musca Constellation". Constellation Guide. Vaadatud 6. juuli 2018. "Planetary Nebula NGC 5189". NASA Hubble. Vaadatud 6. juuli 2018.
Lea Veelma

Lea Veelma-Sinissaar (25. mai 1947 Tallinn – 9. mai 2007 Tallinn) oli eesti ajakirjanik, kes sai tuntuks Vikerraadio keskööprogrammide ja Raadio 2 saate "Kunstikanal" juhina. Lea Veelma õppis Tallinnas Allika tänava põhikoolis ja Tallinna 2. Keskkoolis, mille ta lõpetas 1965. aastal. Seejärel õppis ta Tartu Riiklikus Ülikoolis, mille lõpetas inglise keele ja kirjanduse erialal. Ülikooli kõrvalt alustas Lea Veelma tööd ajakirjanikuna, töötades aastatel 1966–1970 ajalehes Rahva Hääl. 1973. aastast töötas ta Eesti Raadios, kus juhtis ühe saatejuhina Vikerraadios keskööprogrammi ja aastatel 1993–2004 Raadio 2 kunstisaadet "Kunstikanal" (mis valmis koostöös aktsiaseltsiga Restor). Vahepeal või raadiotöö kõrvalt töötas ta ka Tallinna Riiklikus Konservatooriumis (1971–1973), Teatri- ja Muusikamuuseumis (1973–1979), aktsiaseltsis Restor (1993–1998) ja Ajakirjade Kirjastuses (1998–2000). Lea Veelma-Sinissaar suri pärast pikka ja rasket haigust Tallinnas 9. mail 2007. Aastast 1987 oli Lea Veelma abielus ajakirjaniku ja hilisema poliitiku Tiit Sinissaarega, neil on 1989. aastal sündinud poeg Roald-Henrik Sinissaar. "Lea Veelma-Sinissaar 25. V 1947 – 9. V 2007" Sirp, 18.05.2007
Diamond of Night

"Diamond of Night" on laul, mis esindas Eestit 1999. aasta Eurovisiooni lauluvõistlusel Jeruusalemmas. Meloodia autorid on Priit Pajusaar ja Glen Pilvre, sõnad kirjutas Maian-Anna Kärmas. Laul sai 90 punkti ja pälvis 6. koha. Ennustustabelid ja kihlveokontorid ennustasid Eestile kindlalt kohta esikümnes. Lugu kõlas kontserdil viimasena enne rahvahääletuse algust. Esitajad olid Evelin Samuel (laul), Camille (viiul), Saale Kivimaker (harf), Maian-Anna Kärmas (taustalaul) ja Anneli Tõevere (taustalaul). Esitajate valget tooni lavarõivad disainis moelooja Arne Niit. Eesti Eurolaulu finaali pääses laul eestikeelsena, kuid finaali televoorude ajaks tõlgiti lugu inglise keelde. Eestikeelne versioon pealkirjaga "Langevate tähede aeg" (autor Kaari Sillamaa) avaldati alles 1999. aasta suvel, paar kuud pärast võistlust Jeruusalemmas. Kinnitamata andmetel oleks "Diamond of Night" Eurovisiooni lauluvõistluse ülekaalukalt võitnud, kui telefonihääletus oleks mingil põhjusel ebaõnnestunud. Riikide varužüriide punktid (191) olevat Eesti esindusloo asetanud esikohale Islandi ees (137 punkti). Võistluse korraldaja EBU pole 1999. aasta varasuvel internetti lekkinud teateid Eesti "võidust" selgesõnaliselt kinnitanud ega ka ümber lükanud. Võistluse tegelik võitja Rootsi saavutanuks nendel kinnitamata andmeil viienda koha. Plaadifirma Universal avaldas laulust singli, mida müüdi mitmes Euroopa riigis. "Diamond of Night" on lisatud ka Evelin Samueli sooloplaadile AlterNature "Over The Water Blue" (2002). Laulust salvestas Gerli Padar 2018. aastal kaverversiooni, mis ilmus tantsuspordimuusika albumil "The Music of German Open". Padari esituses kõlab laul aeglase valsi rütmis ehk taktimõõdus 3/4. Evelin samueli originaalversioonis on laulu taktimõõt 4/4 ning see kõlab do-mažooris. Laulu teksti autor Maian Kärmas on tunnistanud, et loo refrääni viimane fraas "now I can say it is my time" sündis teadlikult, seoses kurva kogemusega aasta varem, kui Evelin Samuel jäi Eurolaulu koduses eelvoorus napilt teisele kohale. Muusikavideo YouTube'is
Ühekroonine pangatäht

Ühekroonine on väikseima nimiväärtusega pangatäht, mis 1992. aasta rahareformiga kasutusele võeti. Pärast 1992. aastat pole ühekrooniseid paberrahasid juurde trükitud ning eurotsooniga liitumise ajaks olid need praktiliselt käibelt kadunud. Ühe- ja kahekroonised pangatähed on trükitud Ameerika Ühendriikide ettevõttes United States Banknote Company. Pangatähe on kujundanud Urmas Ploomipuu, selle suurus on 140 × 69 mm ja see on kollakaspruunides toonides. Kupüüri esiküljel on kujutatud Eesti maalikunstniku, haridus- ja muuseumitegelase Kristjan Raua büsti. Kupüüri tagaküljel on vaade Toompea lossile. Pangatähtede esiküljel paremal puhtal serval on Toompea lossi Pika Hermanni torni kujutisega vesimärk. Pangatähtede paberi pinnal ja paberi massis on mitmevärvilised turvakiukesed. Pangatähti läbib turvaniit. Pangatähtedel on musta värvi seitsmekohalised seerianumbrid. Eesti Vabariigi ühekroonine münt Eesti kroon Eesti Panga rahatähtede veebileht
Õigusrealism

Õigusrealism on kahe õigusteoreetilise suuna nimetus: Skandinaavia õigusrealism Ameerika õigusrealism
007 ja igavene homne

"007 ja igavene homne" (originaalpealkirjaga "Tomorrow Never Dies") on Roger Spottiswoode'i lavastatud Bondi-film aastast 1997, Bondi-sarja 18. film. Selles linateoses kehastas MI6 agenti James Bondi teist korda Pierce Brosnan. Osavalt salarelvadega terroriseeriv meediamogul Elliot Carver (Jonathan Pryce) tahab Suurbritannia ja Hiina väed III maailmasõjaga teineteisele kallale ässitada ja miljardilise auditooriumiga satelliittelekanali käivitada. James Bond (Pierce Brosnan) osutub ainsaks ja otsustavalt vintskeks takistajaks, kes tungib Carveri korralikult õlitatud masinavärki. M (Judi Dench) palub Bondil kasutada oma kunagist suhet Carveri naisega (Teri Hatcher), et infiltreeruda Carveri rahvusvahelisse organisatsiooni. Carver aga aimab Bondi püüdlusi. Siiski pääseb Bond Hiina armee naisagent Wai Lini (Michelle Yeoh) abil lähemale ja lähemale, kuid kas ta suudab takistada Carveri püüdlusi Pekingile pomm visata? Pierce Brosnan – James Bond Jonathan Pryce – Elliot Carver Michelle Yeoh – Wai Lin Teri Hatcher – Paris Carver Ricky Jay – Henry Gupta Götz Otto – Stamper Joe Don Baker – Jack Wade CIA'st Vincent Schiavelli – Dr. Kaufman Judi Dench – M Desmond Llewelyn – Q (see oli Llewelyni viimane Bondi-film) Samantha Bond – Miss Moneypenny Colin Salmon – Charles Robinson BMW 750iL: Bond kasutas seda Saksamaal Hamburgis. Lisad: mobiiltelefoni teel kontrollitav turvasüsteem, sõrmejäljelugeriga kindalaegas, katuseluugi alt lastavad raketid, naelte pillamine (tagaosast), taastäidetavad rehvid, traadilõikamisseade BMW logo all ja telefoni teel juhitav. IMDb
Tiiu (eesnimi)

Tiiu on eesti naisenimi. Nimi pärineb tihase nimest (vrd soome tiainen). Ajavahemikus 1935–1955 oli see Eestis kõige populaarsem naisenimi. Eestis elas Rahvastikuregistri andmetel 8. mai 2012 seisuga 4795 Tiiu-nimelist inimest. 2018. aasta 1. jaanuari seisuga oli Eestis eesnimi Tiiu 4545 naisel. Tiiu oli populaarsuselt 17. naisenimi. Tiiu oli keskmiselt 65 aasta vanune (mediaanvanus oli 67). Kõige populaarsem oli eesnimi Tiiu vanuserühmas 75–79, kus neid oli 10 000 elaniku kohta 153,43. 2023. aasta 1. jaanuari seisuga oli eesnimi Tiiu 4159 naisel. Tiiu oli populaarsuselt 21. naisenimi. Tiiu oli keskmiselt 69 aasta vanune (mediaanvanus oli 71). Kõige populaarsem on eesnimi Tiiu vanuserühmas 80–84, kus neid on 10 000 elaniku kohta 167,88. Tiiu Aareleid, onkoloog Tiiu Aro, arst ja poliitik Tiiu Aru, metallikunstnik Tiiu Hallap, filosoof ja tõlkija Tiiu Kera, eesti päritolu Ameerika Ühendriikide sõjaväelane Tiiu Keskpaik, bioloog Tiiu Kimber, jõutõstja ja fotograaf Tiiu Kirsipuu, skulptor Tiiu Koff, ökoloog Tiiu Kokla, tõlkija ja toimetaja Tiiu Kuik, supermodell Tiiu Kull, botaanik Tiiu Kuurme, kasvatusteadlane Tiiu Laks, ajakirjanik Tiiu Levald, laulja, laulupedagoog ja muusikakriitik Tiiu Nurmberg, mäesuusataja Tiiu Oja, ajaloolane ja arhivaar Tiiu Parmas, tennisist Tiiu Piibur, kunstnik Tiiu Pirsko, graafik Tiiu Relve, tõlkija Tiiu Sild, molekulaarbioloog ja teaduse populariseerija Tiiu Targama, dirigent ja organist Tiiu Trei, botaanik ja algoloog Tiiu Tulp, laulja Tiiu Vahi, telerežissöör Tiiu Valgemäe, iluuisutaja ja treener Tiiu Valm, raamatukogundustegelane Tiiu Varik, laulja https://www.eesti.ee/portaal/rrteenus.nimede_stat[alaline kõdulink] "Arhiivikoopia". Originaali arhiivikoopia seisuga 13. veebruar 2019. Vaadatud 30. juulil 2018.{{netiviide}}: CS1 hooldus: arhiivikoopia kasutusel pealkirjana (link) https://www.stat.ee/nimed/Tiiu